Den ene bils fører overså formentlig sin ubetingede vigepligt og kørte derfor ud i en anden bil. Denne bil fortsatte ind i hele to huse. - Begge huse er skadede. Det ene så meget, at vi har tilkaldt assistance, siger vagtchef ved Nordjyllands Politi, Åge Pedersen til tv2nord.dk. Begge bilister slap til gengæld med mindre skrammer ved uheldet.

Opsummering:
To biler stødte mandag morgen sammen på Serritslevvej ved Jerslev. Den ene af bilerne ramte under uheldet to huse. Det ene af husene er svært skadet.